**Алімпіяда па беларускай мове і літаратуры**

**11 клас**

**1. Тыя, хто вывучаў беларускую літаратурную мову ў 30-я гады XX стагоддзя, павінны былі завучваць напісанне слоў** *совет, большэвік, пролетарый, рэволюцыя, соцыялізм, комуна, комунізм, комсамол, піонер, Комінтэрн, Профінтэрн, профсоюз***і вытворныя ад іх. Патлумачце, выключэннямі з якога правіла з’яўляліся гэтыя словы? Чаму менавіта гэтыя?**

**Максімальная колькасць балаў – 4; правіла – 1 бал; тлумачэнне – 3 балы**

**2. З прапанаванага сказа выпішыце ўсе словы, у якіх літар больш, чым гукаў.**

*На сцюдзёнай азёрнай вадзе, пад завеяй сярдзітай пургі, засталася сям’я лебядзей.* (М. Хведаровіч)

**Адно слова – 0,5 бала**

**3. Запішыце па-беларуску.**

Исследование процесса речи – … ; пламенная речь – … ; завёл речь о – … ; у парня непонятная речь – … ; об этом не было и речи – … ; прямая (косвенная) речь – … .

**Максімальная колькасць балаў – 3**

**4. Праскланяйце лічэбнік *24859137.***

**Максімальная колькасць балаў – 2**

**5. Графічна ўкажыце марфемы ў словах.**

Капрызнічаць, прыкмета, адымжэць, пайсці, адабраную, паклоннік.

**Максімальная колькасць балаў – 3**

**6. Замяніце назоўнікі ўскосных склонаў прыметнікамі. Новыя словазлучэнні запішыце.**

Вушы свінні – … ; вуліцы Брэста – … ; бераг Волгі – … ; прэмія Скарыны – … ; суд таварышаў – … ; дах з саломы – … ; сястра Косці – … ; перапынак на абед – … ; курлыканне жураўля – … ; чалавек без імені – … .

*Максімальная колькасць балаў – 5;* *адно словазлучэнне – 0,5 бала*

**7. Патлумачце, чаму ў фразеалагізме *даць гарбуза* менавіта *гарбуз*, а не яблык, агурок, груша, абраны як сімвал (знак) адмовы жаніху.**

**Максімальная колькасць балаў – 3**

**8. Укажыце, якім членам сказа з’яўляюцца падкрэсленыя словы і якой часцінай мовы яны выражаны.**

1. Ляцела ўпартае *“алё”* па правадах паштовых. (М. Калачынскі)

2. Паміж 981 і 983 гадамі тураўскі *князь* Тур быў пазбаўлены ўлады ў адным з найбольш буйных палітычных цэнтраў тагачаснай Русі. (А. Рогалеў)

3. *У яго* перахапіла дыханне. (У. Караткевіч)

4. Дзеда ўсюды носяць ногі, і к нам прыйдзе на хвілінку *адпачыць* крыху з дарогі. (Я. Колас)

5. Пешы коннаму *не таварыш.* (Прыказка)

6. На сцюдзёнай азёрнай вадзе, пад завеяй сярдзітай пургі, засталася *сям’я лебядзей.* (М. Хведаровіч)

**Максімальная колькасць балаў – 6**

**9. У прапанаваных сказах паспрабуйце замяніць *як*  на *што.* Патлумачце і запішыце вынікі праведзенага эксперыменту.**

1. Усе глядзелі, як павольна і велічна ўзыходзіла сонца.

2. Ніхто не заўважыў, як фокуснік замяніў шалік на птушку.

3. Не ўсе заўважылі, як на сцэне з’явілася новая дзеючая асоба.

**Максімальная колькасць балаў – 3**

**10.Расстаўце знакі прыпынку, дайце агульную характарыстыку сказа, пабудуйце схему.**

Так добры бондар дзесяць разоў перакідае з рукі на руку ім жа адабраную з залацістага правага дрэва і ім жа выгаблеваную клёпку паварочвае ў бок сонца правяраючы на раўнінэ на звонкасць і прыдатнасць для дзежкі ці цабэрака каб паставіць яе на адзіна ўгатаванае ёй майстрам месца каб доўга служыла на радасць гаспадыні у рукі якой тая дзежачка ці цабэрак патрапіць. (А. Кудравец)

**Максімальная колькасць балаў – 3**

**11. Выпішыце купалаўскіх персанажаў.**

Старшына Карпенка, Несцерка, Незнаёмы, шляхціц Завальня, Паўлінка, Гражына, Навум Прыговорка, Гусляр, Міхал Тварыцкі, Аліндарка, Бандароўна, Андрэй Лабановіч, Гарлахвацкі, Машэка, Кручкоў, Лявон Бушмар, Сцяпан Крыніцкі. *Кожны правільна выпісаны персанаж – 0,5 бала*